বিভিন্ন গবেষণায় দেখা গেছে, মানুষকে যদি স্বাস্থ্যসেবার নিশ্চিয়তা দেয়া যায়, তাহলে অপরিকল্পিত গর্ভধারণ কমে। কৃষকদের বেশি সন্তান থাকার কারণ, সে মনে করে বেশি সন্তান মানেই বেশি শ্রমিক, বেশি ফসল। আর পুত্র সন্তানের আশায় বার বার সন্তান গ্রহণ তো রয়েছেই। আর বাল্য বিবাহ এবং পরিবার পরিকল্পনার সুষ্ঠু বাস্তবায়নের অভাবেও পরিবার বড় হচ্ছে, দেশের জনসংখ্যা উপরের দিকে উঠছে, সর্বোপরি বিশ্বজনসংখ্যা বোমার রূপ ধারণ করছে।